СОФИЯ (BM) – САЩ официално представиха на българското военно министерство проект на договор за закупуването на осем изтребители F-16 Block 70, научи BulgarianMilitary.com, от съобщение от американското посолство у нас.

В проектоспоразумението е включено и въоръжение, поддръжка на техниката и обучение на пилотите.

Прочети още: България може да си позволи до 2 млрд. лв. за 8 F-16, има шанс да няма сделка, каза Каракачанов

„Посолството на САЩ използва възможността да изрази задоволството си от работата на българската делегация от военни и финансови експерти, които гарантираха, че предложението за сключване на договор е съобразено в най-голяма степен с изискванията на Българските военновъздушни сили. Съединените щати очакват финализирането на този договор с правителството на България в съответствие с българските процедурни изисквания“, се казва в изявлението от посолството на САЩ у нас.

Дипломатическата мисия не посочва конкретните параметри на предложения проектодоговор, а засега няма официална информация и от Министерството на отбраната.

Прочети още: Ген. Съби Събев – САЩ предложиха на България много добра пакетна сделка за Ф-16

„Отделът за военно сътрудничество към Посолството на САЩ в София днес, 17 юни, официално внесе в Министерството на отбраната предложение за сключване на договор между България и САЩ за придобиването на осем изтребителя F-16 Block 70, въоръжение и свързаните с него системи за дългосрочна експлоатация и поддръжка, както и цялостна подготовка на пилоти и помощен персонал. Предстои окончателно финализиране на предложението на американската страна съгласно националните процедури и внасянето му в Министерския съвет“ е публикуваното становище за момента от българското Министерство на отбраната.

Посланикът на Швеция у нас Луиз Бергхолм каза в интервю пред „Труд“ публикувано днес, че офертата на шведската държава и „Сааб“ за купуване на изтребители „Грипен“ все още е валидна, „за период от две години от подаването й, или докато България подпише споразумение с друга държава“

Следвайте ни навсякъде и по всяко време чрез Facebook страницата ни и RSS. Четете повече от света на отбрана и сигурност, анализи, коментари, и нови военни технологии в английската версия на сайта.

BulgarianMilitary.com

Източник: Mediapool, Дневник, Министерство на отбраната